**De undeva**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De undeva, din depărtare,

Sau poate din sufletul meu?

Răzbate vocea unei coase

Bătută-n rimă pe ileu.

O lacrimă de dor revarsă

Din ochiul stâng… parcă mai ieri

Tăiam o brazdă-n deal cu tata

În sfânta tihnă-a unei seri…

La orizont când soare-apune

Vărsându-şi sângele pe cer,

În crânguri păsările zilei

Amut cu toate, parcă pier.

Printre cireşi se-arată Luna

Înceţoşată vag de-un nor

Şi oglineşte alb în vadul

Ce şerpuieşte din izvor.

Pe frunte îmi preling broboade

De trudă, dar în gândul meu

Răzbate-o voce-asurzitoare:

“Cum poate tata, pot şi eu!”

Şi trag biruitor de coasă

Şi brazda se înşiră lung

În urma mea ca o cărare

Pe care doruri mă ajung.

…………………………

De undeva, din depărtare,

Sau poate din sufletul meu?

Se-aude vocea unei coase

Bătută-n rimă pe ileu.

O lacrimă de dor revarsă

Din ochiul drept… parcă mai ieri

Tăiam o brazdă-n deal cu tata

În sfânta tihnă-a unei seri.